ผมมีอะไรกับเเฟนในวันที่ไข่ตกครับ เเต่ผมสวมใส่ถุงยางอนามัย จะมีโอกาสท้องมั้ยครับ
สวัสดีค่ะ การมีเพศสัมพันธ์ในช่วงที่ไม่ใช่ระยะปลอดภัย รวมถึงช่วงที่คาดว่าน่าจะมีไข่ตกเกิดขึ้น ซึ่งคือช่วงกึ่งกลางของรอบประจำเดือน โอกาสในการตั้งครรภ์ย่อมมีได้ ทั้งนี้ หากได้ใช้ถุงยางอนามัยป้องกัน โดยใช้ได้อย่างถูกต้อง โอกาสในการตั้งครรภ์ก็จะมีเพียงประมาณ 2% แต่หากใช้ไม่ถูกต้อง เช่น ถุงยางมีขนาดไม่พอดีกับอวัยวะเพศชาย มีการใช้วาสลีนทาถุงยาง ถุงยางอนามัยเสื่อมสภาพ เป็นต้น หรือมีการฉีกขาดหรือรั่วซึม โอกาสในการตั้งครรภ์ก็ย่อมมีมากขึ้นค่ะ